Frédéric Bastiat
Frederic Bastiat je bio francuski klasični liberal i politički ekonomista. Bastiat je rođen u Bajo­neu u Fran­cu­skoj, 29.06.1801. Otac mu je bio trgo­vac, a Fre­de­ric je postao siroče u devetoj godini, i odgo­jili su ga djed i nje­gova tetka. Počeo je stu­di­rati poli­tičku eko­no­miju u 19. godini i pre­dano je čitao Adama Smita (Adam Smith) i Žan-Batist Seja (Jean-Baptiste Say). Bastiatovo najpoznatije djelo je "Zakon", izvorno objavljen kao pamflet 1850. godine. U ovom djelu se zakon definiše kao pravedni sistem koji omogućava slobodno društvo. Bastiat smatra da pojedinci imaju prirodno pravo - od Boga dato - da brane svoju ličnost, svoju slobodu i svoju imovinu. Država treba da brani ta prava. Zakon shodno tome postaje izopačen kada država odluči da se miješa u pitanja mimo navedenih prava. Djelo "Zakon" je prevedeno od strane izdavačke kuće Global Book iz Novog Sada (Srbija) i nekoliko godina je bilo dostupno kao besplatno štivo na internet stranici izdavača. Bastiat se ošto protivio svim vrstama tarifa, napominjujući da se bori za slobodu svih. Bastiat se pojavljuje kao historijski značajna ličnost za ekonomiste klasičnog liberalizma, te ga često citiraju u svojim djelima.